Spojená škola, Pod papierňou 2671, Bardejov

Organizačná zložka: Praktická škola

**Dodatok č. 2/2020**

**k Školskému poriadku pre Praktickú školu**

**1.Dochádzka žiakov do školy a povinnosti žiakov v súvislosti so školskou dochádzkou a vyučovacím procesom**

**Zmena bod 11.**

Rodič môže ospravedlniť dieťa pre nemoc maximálne na 3 dni, ďalšie dni musia byť písomne ospravedlnení potvrdením lekára. Ospravedlnenie rodiča musí byť podložené aj v písomnej podobe.

**3. Správanie žiakov na vyučovacích hodinách**

**Usmernenie pre žiakov k dištančnej forme vzdelávania počas prerušenia vyučovania**

1. Dištančná forma vzdelávania žiakov školy prebieha prostredníctvom elektronickej komunikácie s pedagogickými zamestnancami školy **nasledujúcimi formami**:
	* + prostredníctvom sociálnych sietí,
		+ prostredníctvom e-mailovej komunikácie
		+ prostredníctvom pošty, alebo komunitných pracovníkov a asistentov
2. Učiteľ najskôr **dohodne a overí možnosti** spolupráce so žiakmi, až potom ich začne realizovať.
3. Učitelia jednotlivých predmetov budú zadávať žiakom úlohy (približne podľa platného rozvrhu hodín) **v primeranom rozsahu a primeranej náročnosti** s určením presného termínu na preštudovanie/vypracovanie:
	* + nové učivo na samoštúdium (napr. študijné texty, prezentácie, …),
		+ úlohy na precvičenie učiva (pracovné listy, doplňovačky, …),
		+ zadania na overenie pochopenia učiva (testy, previerky, …),
		+ projekty na samostatnú prácu.
4. Učiteľ dodržuje požiadavku **primeranosti**.

|  |  |  |
| --- | --- | --- |
| **Časová dotácia predmetu** | **Množstvo zadaného učiva na samoštúdium** | **Termín zadania** |
| **1 až 2** hodiny týždenne | učivo a úlohy zadáva učiteľ **len raz do týždňa** | učivo a úlohy zadáva učiteľ v prvý deň v týždni, kedy je v rozvrhu daný predmet |
| **3 až 4** hodiny týždenne | učivo a úlohy zadáva učiteľ **dvakrát do týždňa** |
| **5 a viac** hodín týždenne | učivo a úlohy zadáva učiteľ **trikrát do týždňa** |

1. Úlohy posiela učiteľ v čase **od 7:30 do 16:00** hod.
2. Zadávanie učiva a úloh:
	* + Každý učiteľ pošle žiakom naraz učebný materiál v rozsahu, ktorý **zodpovedá jednej vyučovacej hodine**.
		+ Ak chce učiteľ k učebnému materiálu pridať aj pracovný list, zohľadní reálny čas, ktorý je potrebný na jeho vypracovanie.
		+ Žiakom je potrebné dať na **vypracovanie zadaných úloh dostatočný čas**.
3. Žiak, príp. zákonný zástupca odovzdáva vypracovanú úlohu najneskôr do konca týždňa (piatok 16:00 hod.), ak sa s učiteľom nedohodne inak.

**Záverečné ustanovenia**

Tento Dodatok nadobúda účinnosť dňom 1.9.2020.

Dodatok k Školskému poriadku bol prerokovaný v Pedagogickej rade dňa 31.08.2020

V Bardejove dňa 31.8.2020

Mgr. Božene Haburčáková

 riaditeľka školy